Diari Oficial de la Generalitat Valenciana


Sumari del DOGV 9155, del 19-08-2021 (2021/8656)

ACORD de 6 d'agost de 2021, del Consell, pel qual autoritzen transferències de crèdit entre capítols i programes de la Conselleria d'Economia Sostenible, Sectors Productius, Comerç i Treball, per a la inclusió d'una línia de subvenció de concessió directa d'ajudes a la artesania vinculada al món de la festa en el capítol 4 del programa 761.10, Ordenació i promoció comercial i artesana, per import global de 3.920.000,00 euros. Expedient 11.009/21-139.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9155

Data del DOGV
:   19-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8656


Data del document
:   06-08-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 6 d'agost de 2021, del Consell, pel qual autoritzen transferències de crèdit entre capítols i programes de la Conselleria d'Economia Sostenible, Sectors Productius, Comerç i Treball, per a la inclusió d'una línia de subvenció de concessió directa d'ajudes a la artesania vinculada al món de la festa en el capítol 4 del programa 761.10, Ordenació i promoció comercial i artesana, per import global de 3.920.000,00 euros. Expedient 11.009/21-139. [2021/8656]  
  
  
En el context de crisi sanitària i socioeconòmica causada per la pandèmia per la Covid-19, les mesures excepcionals adoptades des de la declaració dels estats d'alarma han suposat la limitació de determinades activitats econòmiques. Davant aquesta situació, el Consell ha vist la necessitat d'adoptar mesures extraordinàries i de caràcter urgent que permeten ajudar als sectors greument afectats per la pandèmia, i tracta d'evitar així una deterioració del teixit productiu i a fi d'ajudar a la conservació de l'ocupació.  
Entre aquests sectors més vulnerables afectats per la crisi de la Covid-19 s'ha identificat al sector artesà relacionat amb el món de les festes populars, atés que una de les conseqüències de l'actual context ha sigut la impossibilitat de celebració d'aquestes festes des de la declaració de la pandèmia i que sembla projectar-se també en l'actual exercici. Aquest sector, constituït per empreses artesanes de molt reduïda dimensió en la immensa majoria dels casos, compta amb una important presència en tot el nostre territori i a la seua importància econòmica s'uneix el valor de la seua activitat com a patrimoni cultural i identitari del poble valencià.  
A aquest efecte, es va aprovar el Decret llei 3/2021, de 12 de febrer, del Consell, de mesures extraordinàries en matèria d'artesania per a pal·liar els efectes de la crisi derivada de la pandèmia de la Covid, que pretén dotar a les empreses i professionals que integren aquest sector dels recursos econòmics necessaris per a aconseguir una certa liquiditat que permeta garantir la seua supervivència.  
El Decret llei 3/2021 inclou ajudes de concessió directa dirigides als artesans, artesanes i pimes artesanes situats en la Comunitat Valenciana i directament vinculats en el món de la festa que han sigut afectats per la crisi de la Covid-19 i assenyala a la Direcció General de Comerç, Artesania i Consum de la Conselleria d'Economia Sostenible, Sectors Productius, Comerç i Treball com l'òrgan encarregat de gestionar i resoldre les referides ajudes.  
Finalitzat el termini de presentació de sol·licituds i conegut, per tant, el nombre de sol·licituds presentades a l'empara d'aquesta convocatòria, l'esmentat centre directiu considera suficient unes necessitats de crèdit de 3.920.000,00 ?, que han de ser dotades amb càrrec a una línia pressupostària que s'habilite a aquest efecte.  
Per tot això, la Conselleria d'Economia Sostenible, Sectors Productius, Comerç i Treball proposa la inclusió d'una nova línia de subvenció de concessió directa en l'annex de transferències corrents del programa pressupostari 761.10, Ordenació i promoció comercial i artesana, per import de 3.920.000,00 ?. Per al seu finançament proposa disponibilitats existents en el capítol 2 dels programes 722.20, Política industrial, 443.10, Protecció persones consumidores i qualitat de béns i serveis, i 761.10, Ordenació i promoció comercial i artesana, en diverses línies de concurrència competitiva tant del capítol 4 com del capítol 7 del programa 761.10 una vegada han sigut ateses la totalitat de les ajudes presentades, en la línia de concurrència competitiva S4636, «Beques», del capítol 4 del programa 443.10 que no serà convocada, en la línia S8013, «Suport a la promoció exterior de la Comunitat Valenciana», del capítol 4 del programa 762.10, Comerç exterior, així com disponibilitats en les línies de concessió directa S5013, «Fira Mostrari Internacional València», i S8095, «Adequació IFA», dels capítols 4 i 7 del programa 461.10, després de la renúncia presentada per les entitats.  
  
A aquest efecte, i en virtut del que es disposa en la disposició addicional tercera del Decret llei 6/2021, d'1 d'abril, del Consell, de mesures urgents en matèria de gestió economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19, en els articles 21 i 23 de la Llei 4/2020, de 30 de desembre, de pressupostos de la Generalitat per a l'exercici 2021, i en l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, amb la deliberació prèvia, en la reunió de 6 d'agost de 2021,  
  
  
ACORDA  
  
Primer  
Autoritzar la minoració de la dotació de les línies de subvenció que es detallen a continuació, que implica la supressió de la línia S4636.  
  
  
Annex de transferències i subvencions corrents dels programes 762.10, Comerç exterior, 761.10, Ordenació i promoció comercial i artesana, i 443.10, Protecció persones consumidores i qualitat de béns i serveis:  
Annex de transferències i subvencions de capital del programa 761.10, Ordenació i promoció comercial i artesana:  
Segon  
Autoritzar una minoració de crèdit en les aplicacions pressupostàries i pels imports que es detallen a continuació:  
  
Aplicació Import  
10.11.25.857.94.5 111.771,84  
17.82.84.618.42.1 1.961.020,12  
50.36.37.396.27.4 75.000,00  
64.96.10.252.06.7 907.353,14  
24.28.46.610.78.1 729.854,90  
72.68.82.726.62.4 75.000,00  
03.82.91.073.92.5 60.000,00  
Total minoracions 3.920.000,00  
  
  
  
Tercer  
Autoritzar un increment de crèdit en l'aplicació pressupostària 90.19.24.083.26.9 per import de 3.920.000,00 ?.  
  
Quart  
Autoritzar, en l'annex de transferències i subvencions corrents del programa 761.10, Ordenació i promoció comercial i artesana, la inclusió d'una nova línia de subvenció de concessió directa amb les dades descriptives que es detallen a continuació:  
  
Codi: S1035 Denominació: Ajudes a l'artesania vinculada al món de la festa. Covid-19  
Import: 3.920.000 Beneficiaris previstos: artesans, artesanes i pimes artesanes.  
Mode concessió:  
Concessió directa Art. 168.1.C Llei 1/2015. Decret llei 3/2021, del Consell Descripció i finalitat: ajudes directes per a donar suport als artesans, artesanes i pimes artesanes vinculades al món de la festa, afectats pel Covid-19, per a reforçar la seua viabilitat econòmica i garantir la continuïtat d'aquestes empreses.  
Publicar dades: sí Aportació Generalitat no condicionada: 3.920.000,00  
  
  
  
València, 6 d'agost de 2021  
  
La consellera secretària,  
MÓNICA OLTRA JARQUE